Coba ceritain soal Harun Ar-Rasyid dalam bahasa jawa

Harun Ar-Rasyid inggih punika khalifah kaping gangsal saking dhinasti Abbasiyah, panjenenganipun misuwur minangka kadhermawananipun lan ugi gurit-syairipun. Panjenenganipun maréntah ngantos 23 taun (786-809), lan mbekta dhinasti kasebat dados majeng lan jaya ing babagan ékonomi, dagang, wewengkon, kakuaosan, pulitik, ngèlmu kawruh, lan peradaban Islam. Panjenenganipun punika putranipun Al-Mahdi bin Abu Ja'far Al-Mansyur (ingkang maréntah taun 159-169 H/775-785 M) khalifah kaping tiga dhinasti Abbasiyah. Ibunipun gadhah asma Khazirun, satunggalipun tilas batur tukon saking nagari Yaman. Ibunipun dados tiyang èstri ingkang gadhah pangaribawa (prabawa) dhateng papréntahan garwanipun.

Harun Ar-Rasyid minggah dados raja minangka gantosipun khalifah Al-Hadi (ingkang maréntah ing taun 785-786). Harun Ar-Rasyid pikantuk pandidikan ing pura, pendidikan agami kaliyan ngèlmu kawruh. Panjenenganipun kathah pikantuk pendidikan saking [[Yahya bin Walid (tilar donya taun 805; salah satunggalipun mantri nalika wekdal khalifah Harun Ar-Rasyid). wiwit dados khalifah, Harun Ar-Rasyid ngawontenaken tali silaturahim ingkang raket supeket kaliyan ulama, ahli hukum, qari, panyerat, lan seniman.

Harun Ar-Rasyid punika saatunggalipun tiyang ingkang sregep ngibadah, saben dintenipun tansah nglaksanakaken salat sunat satus rakangat. Ngibadah haji, umroh ping kalih sataun. Manawi tindak haji, para ulama lan putranipun ndhèrèk tindak. Manawi boten tindak haji, panjenenganipun ngajikaken tigang atus tiyang kanthi ragad sadaya saking pamaréntah.

Harun Ar-Rasyid kajumenengaken dados raja nalika tanggal 15 Rabiul Awal 170 H utawi 4 September 786, minangka gantosipun sadhèrèkipun ingkang tilar donya ing taun 170 H/786 M.